Sporene sitter i et porelag. Fruktlegemet til kjukene kan være flerårige, f.eks. knuskkjuke og rødrandkjuke, hvor fruktlegemet vokser over flere år og er som regel harde, seige og korkaktige. Det fins også ettårige kjuker hvor fruktlegemet bare lever i et år. Ettårige kjuker er f.eks. silkekjuke og svovelkjuke. Fruktlegemene er ofte myke og fuktige og råtner bort i løpet av vinteren.